Burlington
        
         (by i Vermont, USA)
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Burlington er største by i delstaten Vermont i USA, med 42 239 innbyggere (U.S. Census 2017), og ligger på østsiden av Lake Champlain, 72 kilometer sør for grensen mot Canada.
Næringsliv Burlingtons økonomi er i første rekke basert på undervisning, helsetjenester, handel, transport og tjenester samt noe industri og turisttrafikk. Byen eier Burlington International Airport, Vermonts største flyplass, i nabobyen South Burlington. Utdanning og kultur I byen finnes University of Vermont (UVM), som ble grunnlagt i 1790, og Champlain College. UVM Medical Center er Vermonts største hospital.Battery Park er en hovedattraksjon. Det er flere årlige festivaler på Church Street Marketplace i byens sentrum. Vermont City Marathon og en bokseturnering arrangeres årlig. Historie og kultur I 1775 begynte nybyggere å rydde land i området og organisere en landsby, men bosetting ble forsinket av utbruddet av den amerikanske uavhengighetskrigen samme år. Under den britisk-amerikanske 1812-krigen var det flere trefninger mellom batterier på land og britiske krigsskip på innsjøen.Beliggenheten ved Lake Champlain gjorde Burlington til en havne- og handelsby særlig etter åpning av kanaler i 1823, 1825 og 1843. Burlington fikk bystatus i 1865 og har mange historiske bygninger. En stor ravine ble igjenfylt med avfall på 1800-tallet slik at byens areal ble utvidet.Siden 2010 har Burlington hatt en svak nedgang i folketallet. Burlington ble i 2015 den første byen i USA som drives helt av fornybar energi. Les mer i Store norske leksikon Vermont USAs geografi USAs befolkning USAs historie Økonomi og næringsliv i USA